stanford-oval/wikipedia huggingface dataset:
Napapiirin sankarit
Vastaanotto

Napapiirin sankarit pääsi Toronton elokuvajuhlien ohjelmistoon, missä se esitettiin Contemporary World Cinema -sarjassa. Elokuva sai 23. tammikuuta 2011 pääpalkinnon komediaelokuvien festivaalilla Alpe d’Huezissa Ranskassa, jossa se sai myös alan ammattilaisten palkinnon. Elokuvan levitysoikeudet myytiin myös Ranskaan, missä elokuva tuli ensi-iltaan 9. helmikuuta nimellä Very Cold Trip. Napapiirin sankareita on sanottu 2010-luvun versioksi klassikosta Tulitikkuja lainaamassa. Ensimmäisen kerran elokuva näytettiin Suomessa televisiossa Canal+-kanavalla 19. syyskuuta 2011.
| Vuosi | Palkinto | Kategoria | Ehdokas | Lopputulos |
| --- | --- | --- | --- | --- |
| 2011 | Festroian elokuvafestivaalit | Paras kuvaus | Pini Hellstedt | Voitto |
| 2011 | IFTA | Musiikki | Lance Hogan | Ehdokkuus |
| 2011 | Jussi-palkinto | Paras miespääosa | Jussi Vatanen | Ehdokkuus |
| 2011 | Jussi-palkinto | Paras miessivuosa | Kari Ketonen | Ehdokkuus |
| 2011 | Jussi-palkinto | Paras puvustus | Anna Vilppunen | Ehdokkuus |
| 2011 | Jussi-palkinto | Paras elokuva | tuottaja Aleksi Bardy | Voitto |
| 2011 | Jussi-palkinto | Paras käsikirjoitus | Pekko Pesonen | Voitto |
| 2011 | Jussi-palkinto | Paras ohjaus | Dome Karukoski | Voitto |
Vastaanotto > Arvostelut

| 0 | 1 | 2 |
| --- | --- | --- |
Episodi Hannu Liekso: 
MTV Minna Karila: 
V2.fi Jari Tapani Peltonen:
Aiheesta muualla

Elokuvan virallinen sivusto (Arkistoitu – Internet Archive) (suomeksi)
Aiheesta muualla > Arvostelut

Anton Vanha-Majamaa: Napapiirin sankarit (2010)  14.10.2010. Filmgoer.fi.
Napapiirin sankarit -elokuvan Sierra.
Helsingin seutu

| Helsingin seutu Helsingforsregionen |
| --- | --- |

Valtio:   Suomi
Maakunta:  Uusimaa
Pinta-ala:  
 – Maa:  3 698 km²
Väkiluku:  1 598 667
 – Väestötiheys:  432 as./km²
 Pinta-ala: Uudenmaan liitto (1.1.2013). 
Infobox OKVirheellinen NIMI-arvo: 
Helsingin seutu (ruots. Helsingforsregionen) on Suomessa sijaitseva 1 598 667  asukkaan kasvukeskus ja metropolialue. Viranomaiskielen Helsingin seutu koostuu 14 kunnasta: pääkaupunkiseudun kunnat Helsinki, Espoo, Vantaa ja Kauniainen, sekä kehyskunnat Hyvinkää, Järvenpää, Kerava, Kirkkonummi, Nurmijärvi, Sipoo, Tuusula, Vihti, Mäntsälä ja Pornainen. Helsingin seutu sijaitsee Suomen eteläosassa Suomenlahden rannalla.
Helsingin seutu on Suomen suurin kaupungistunut alue ja se on talouden, kulttuurin, tieteen, ja politiikan osalta maan tärkein keskus. Viisi Suomen viidestätoista yliopistosta ja useimmat suuryritysten pääkonttorit sijaitsevat seudulla, kuten myös Suomen päälentoasema Helsinki-Vantaa.
Alueella toimivia yhteistyöelimiä ovat muun muassa joukkoliikennettä hoitava Helsingin seudun liikenne (HSL) sekä muun muassa jätehuoltoa ja vesihuoltoa hoitava Helsingin seudun ympäristöpalvelut (HSY).
Seudulla on tiiviistä maankäytöstä huolimatta myös laajoja virkistys- ja luonnonalueita. Asutus on kuitenkin keskimäärin väljää – jopa Pohjoismaiden mittakaavassa - mutta tiivistä Suomen oloissa. Toisaalta Pohjoismaiseen taajamamääritelmään perustuvan Helsingin keskustaajaman väkiluku vuoden 2019 lopussa oli 1 305 893 asukasta ja pinta-ala 631,11 km². Tämä tarkoittaa yhtenäistä kaupunkimaisesti asutettua aluetta jossa rakennusten väli ei ylitä 200 metriä. Taajama ulottuu yhtenäisenä 12 kunnan alueelle (kahdeksan kuntakeskusta sijaitsee taajaman alueella) ja sen väestötiheys on 1 836,8 asukasta neliökilometriä kohden.
Yleiskielisellä ilmaisulla Helsingin seutu ei ole tarkkaa merkitystä, vaan se tarkoittaa karkeasti Helsinkiä ja sen lähiseutuja.
Talous

Helsingin seutu on ylivoimaisesti Suomen vaurainta aluetta. Se tuottaa koko maan bruttokansantuotteesta yli kolmanneksen. Asukasta kohti BKT on 54 444 € kun se koko maassa on 40 999 € ja Euroopan unionissa keskimäärin 28 280 €  . Myös työllisyysaste on parempi ja työttömyys alhaisempi kuin maassa keskimäärin. Alueella sijaitsee noin 812 300 työpaikkaa.
Helsingin seutu on Suomen suurin yritystoiminnan keskus ja sillä on merkittävä rooli koko maan kansantaloudessa ja työllisyydessä. Seudulla asuu lähes kolmannes maan väestöstä, syntyy lähes 44 prosenttia koko maan yritysten liikevaihdosta ja työskentelee 33 prosenttia henkilöstöstä. Yritykset tarjoavat kolme seudun neljästä työpaikasta.
Liikenne

Seudun autoilijoita palvelevat kuusi suurta säteittäistä tieliikenneväylää, Kantatie 51, Valtatie 1 (Turunväylä), Valtatie 3, Tuusulanväylänä tunnettu Kantatie 45, Lahdenväylänä tunnettu Valtatie 4 ja Valtatie 7, sekä kolme kehätietä Kehä I, Kehä II ja Kehä III, joista Kehä II on nykyisellään vain poikittaistie. Näiden suurten liikenneväylien liikennemäärät ovat usein noin 50 000–100 000 ajoneuvoa vuorokaudessa. Vilkkain tie on Kehä I Länsi-Pakilassa, 113 000 ajoneuvoa vuorokaudessa.
Helsinkiläisiä palvelee myös laaja raideliikenneverkosto. Säteittäisiä junaratoja menee Karjaalle, Vantaankoskelle, Riihimäelle sekä Lahteen. Vantaan ja Helsingin yhdistävät Kehärata. Helsingissä ja Espoossa joukkoliikenteen matkustajia palvelee 30 aseman metroverkko, jota saatetaan tulevaisuudessa laajentaa itään (Itämetro). Helsingissä on myös raitiotieverkko ja kattava linja-autoliikenteen verkosto.
Seudun asukkaiden liikenteen suunnittelusta vastaa Helsingin seudun liikenne -kuntayhtymä. HSL hankkii linja-auto-, raitiovaunu-, metro-, lautta- ja lähijunaliikennepalvelut ja vastaa Helsingin seudun liikennejärjestelmän suunnitelman laatimisesta. HSL huolehtii myös joukkoliikenteen markkinoinnista ja matkustajainformaatiosta, hyväksyy taksa- ja lippujärjestelmän ja lippujen hinnat sekä vastaa matkalippujen tarkastuksesta.
Alueen lentoliikennettä hoitaa Finavian ylläpitämä Helsinki-Vantaan lentoasema. Se on koko Suomen suurin lentoasema sekä Pohjois-Euroopan johtava kaukoliikenneasema Euroopan ja Aasian välisessä liikenteessä.
Kuvia

Helsingin empirekeskustaa.
Espoon Keilaniemeä.
Vantaan Pyhän Laurin kirkko.
Bredantie Kauniaisissa.
Veturi Tr2 Rautatiemuseossa Hyvinkäällä.
Aleksis Kiven syntymäkoti Nurmijärvellä.
Puistoblues Järvenpäässä.
Retkiluistelua Tuusulanjärvellä Tuusulassa.
Porkkalanniemen rantaa Kirkkonummella.
Vesitorni ja säätutka Keravalla.
Ympyrkäinenlampi Vihdissä Nuuksion kansallispuistossa.
Sipoon lukio.
Laukkosken vesivoimala Pornaisissa.
Tulevaisuus

Tulevaisuudessa Helsingin seutua on tarkoitus laajentaa rautatieväylien avulla. Tällä halutaan vähentää tieliikenteen ympäristöhaittoja, lievittää ruuhkia ja estää kaupunkirakenteen hajoaminen. Olemassa olevia väyliä ovat lähiliikenneradat Riihimäelle ja Karjaalle sekä Lahden oikorata.
Tämän lisäksi Helsinki suunnittelee metron jatkamista Sipooseen.
Pidemmän tähtäimen suunnitelmia ovat Elsa-rata Nummelaan ja Lohjalle, Klaukkalan rata Nurmijärven Klaukkalaan ja Suomirata Helsingistä Tampereelle Helsinki-Vantaan ali.   Pitkällä aikavälillä tutkitaan itäradan rakentamista Keravalta Porvoon suuntaan.
Työssäkäyntialue

Työssäkäynti pääkaupunkiseudulla on mittavaa pääradan varren kunnista (Kerava, Järvenpää, Hyvinkää, Riihimäki) pääkaupunkiseudun lähiliikenteen junien nopeuden ja tiheän tarjonnan ansiosta.
Kunnat, joiden työvoimasta yli 35 prosenttia käy töissä pääkaupunkiseudulla, ovat Järvenpää, Kerava, Kirkkonummi, Nurmijärvi, Pornainen, Mäntsälä, Sipoo, Siuntio, Tuusula ja Vihti.
Kunnat, joiden työvoimasta 10–35 prosenttia käy töissä pääkaupunkiseudulla, ovat Askola, Hausjärvi, Hyvinkää, Inkoo, Karjaa, Karkkila, Lohja, Loppi, Porvoo, Pukkila ja Riihimäki.
Aiheesta muualla

Wikimedia Commonsissa on kuvia tai muita tiedostoja aiheesta .
Helsingin seutuportaali
Helsingin seudun opaskartta
Lähijunat palvelevat laajaa aluetta Helsingin seudulla.
Sikaianan kieli

Sikaianan kieli on austronesialainen kieli, jota puhutaan Sikaianan saarella. Kieltä puhuu 730 henkilöä.
Replica

Replica-nuortenkirjasarjan takana on kirjailija nimeltä Marilyn Kaye. Kirjat on alun perin kirjoitettu englanniksi ja ne on suomentanut Ulla Selkälä ja Tapani Bagge (vain Amyn takaa-ajo). Kaksi ensimmäistä osaa on julkaistu pehmeäkantisina, muut kovakantisina. Replica-sarja on julkaistu myös saksaksi, hollanniksi, espanjaksi, portugaliksi, ruotsiksi, turkiksi ja koreaksi.
Juonesta

Kirjasarjan päähenkilö on Amy Candler-niminen tyttö. Amylla on pieni salaisuus: hän on seitsemäs projekti Kuunsirpissä luoduista fyysisesti ja henkisesti normaalin yläpuolella olevasta klooneista, joita on kaiken kaikkiaan kolmetoista. Kolmastoista klooni ei ole kuitenkaan täydellinen. Kirjasarjassa tutustutaan myös Amyn ystäviin, Tashaan ja hänen veljeensä Ericiin sekä Chrisiin, ei-ystäviin sekä täydellisiin kloonisiskoihin. Kirjasarjassa on myös henkilö jota Amy pitää ensimmäisen kirjan loppuun asti biologisena äitinään olettaen isänsä kuolleen kolarissa kuten Amyn äiti, Nancy on kertonut. Projekti kuunsirppiä johtanut tri.Jaleski kuoli sarjan toisessa kirjassa. Ensimmäisen kirjan lopussa Amy saa tietää olevansa klooni. Lisäksi on tietysti miespuoliset kloonit, jotka ovat kuin Amyja mutta poikia. Kaikkien poikakloonien nimi on Andy ja tyttökloonien Amy. Andy nro 5 alias Andy Denker putkahtelee Amyn elämään aika ajoin. Leirillä, Pariisissa sekä myös Losissa, puhumattakaan tietokonepelistä! Amyn uusi ystävä Chris on myös klooni, mutta hänellä ei ole erikoiskykyjä vaan, hänen ruumiinosat on tarkoitettu vaihtaa jos alkuperäisen ruumiin osat ovat heikentyneet. Replica-kirjasarja on erittäin jännittävä, sillä lähes kaikissa kirjoissa Amyja jahtaa järjestö, jonka päämäärä on luoda maailmaan uusi hallitsijarotu. Myös herra Devon putkahtelee hänen elämäänsä, aina kun järjestö on Amyn ja muiden kloonien kannoilla.
Kirjat

| suom>  | engl>  |
| --- | --- |
Amy, numero 7: Amy, Number Seven
Amyn takaa-ajo: Pursuing Amy
Toinen Amy: Another Amy
Täydelliset tytöt: Perfect Girls
Salaseura: Secret Clique
Kohtaaminen: And The Two Shall Meet
Lapsinero: The Best Of The Best
Amyn äiti: Mystery Mother
Kuume: The Fever
Syytetty: Ice Cold
Kolmastoista Amy: Lucky Thirteen
Amy Pariisissa: In Search Of Andy
Sijainen: The Substitute
Alku: The Beginning
Mallioppilaat: Transformation
Paljon onnea, Amy: Happy Birthday, Dear Amy
Puuttuvat palat: Missing Pieces
Paratiisisaari: Return Of The Perfect Girls
Näkijä: Dreamcrusher
Isältä pojalle: Like Father, Like Son
Virtuaali-Amy: Virtual Amy
Kaikki Andysta: All About Andy
Kloonisota: War Of The Clones
Amyn kohtalo: Amy, On Her Own
Kirjat > Geenitrilogia

| suomeksi | englanniksi |
| --- | --- |
Vaarallinen perimä: Rewind
Kauhugeeni: Play
Kloonattu tulevaisuus: Fast Forward
Kirjat > Amy, numero seitsemän

Amy osaa yhtäkkiä tehdä melkein kaiken paremmin kuin muut. Hän näkee ja kuulee erityisen hyvin, osaa tehdä kolminkertaisia takaperinvoltteja voimistelussa, tietää vastaukset opettajan kaikkiin kysymyksiin vain vilkaisemalla tehtävää. Miksi Amya valokuvataan? Miksi hän saa outoja viestejä, jossa häntä kehotetaan salaamaan voimansa, ettei niitä huomattaisi? Mitä kummallista on hänen menneisyydessään? Ja lisäksi Amy näkee lähestulkoon joka yö unta, jossa hän on lasisessa keskoskaapissa tulen ympäröimänä. Liittyykö kaikki tämä yhteen? Onko Amy jotenkin poikkeava? Entä miksi Nancy ei halua puhua edesmenneestä miehestään, Amyn isästä?
Kirjat > Amyn takaa-ajo

Amy taas väittää parhaalle ystävälleen Tashalle, että on jälleen ”väsynyt”. Amy inhoaa sitä, ettei voi kertoa totuutta edes Tashalle. Toisin kuin hänen ”äitinsä” poikaystävälle. Vihdoin hän pääsee tapaamaan tri Jaleskin, projekti Kuunsirppiä johtaneen professorin. Amy halusi tietää vielä ensi kerrankin jälkeen lisää itsestään ja menee hänen luokseen uudelleen. Mutta matkalla tapahtuu jotain kauheaa.
Kirjat > Toinen Amy

Amyn kouluun tullaan filmaamaan elokuvaa nimeltä ”Painajainen Koulussa”. Amy huomaa erittäin tutun näköisen henkilön,  Aimee Evansin, Amyn sisaren. Amyllä on vain yksi pulma, Aimeen persoonallisuus on aivan erilainen kuin Amyllä. Toiseksi Aimee ei tiedä mitään hänen alkuperästään ja Amy joutuu selittämään. Se vain ei tule olemaan helppoa.
Kirjat > Täydelliset tytöt

Amy kuulee koulussa, että hän pääsee New Yorkiin kansainväliseen kirjoituskilpailuun. Nancyn täytyy kuitenkin lähteä ulkomaille viikoksi. Hän käskee Amyn Morganien luoksi siksi aikaa. Morganit harkitsevat New Yorkiin lähtemistä. Loppujen lopuksi he lähtevät ja Amy pääsee heidän mukaansa. Ensimmäisenä iltana pidetään juhlaillallinen, johon osallistuu kaikki osanottajat ja heidän perheensä ja ystävänsä. Amy syö Ericin ja Tashan kanssa, kun hän nousee seisomaan ja kaatuu lattialle.
Osoittautuu, että tyttö on pyörtynyt.Tasha ja Eric ovat kauhuissaan sillä Amy ei ole ikinä kipeä. He ovat sitä mieltä, että Amy on myrkytetty, koska hän ei ole ikinä ollut kipeänä tai sairaalassa. Kukaan ei usko kaksikkoa ja he alkavat ottaan itse asiasta selvää. Ketään ei päästetä Amyn luokse, mutta Tasha ja Eric yrittävät kaikkia mahdollisia keinoja.
Tajunnan rajamailla häilyessään Amy näkee unta, jossa kahdeksan Amya on vangittu ja heitä tutkitaan. Amy itse yrittää kaikin mahdollisin keinoin päästä pakoon ja lopulta hän vihdoin ja viimein onnistuu hyppäämään ikkunasta.
Tällä aikaa Eric ja Tasha saavat selville, millä Amy on huumattu ja hänelle annetaan vastalääkettä. Tyttö pelastuu, mutta kirjoituskilpailu menee ohi suun.
Kirjat > Salaseura

Amyn elämässä tapahtuu outoja; Michelle Michie palaa takaisin Amyn kouluun vietettyään kuusi kuukautta autokolarin aiheuttamassa koomassa. Tämän tytön paluun lisäksi myös muita outoja asioita tulee tapahtumaan. Amyn ranskanopettajan testipaperit katoavat kuin ilmaan ja opettajan päähän putoaa lamppu, juuri kun olisi ollut aika jakaa koepaperit. Oudot asiat seuraavat toistaan ja jostakin kumman syystä Michelle on aina paikalla kun tapahtuu. Kolme oppilasta katoaa ja yksi heistä on Jeanine Bryant, Amyn kilpasisko. Tällä kertaa Amy voi huokaista helpotuksesta; hän ei ole sattumusten kohteena. Eihän???
Kirjat > Kohtaaminen

Amy lähtee ystävineen Wildreness Adventuren järjestämälle eräretkelle. Jo kolmantena päivänä tapahtuu tapaturma. Mutta äkkiä Amy ei olekaan varma,  oliko se sittenkään vahinko? Amy ihmettelee, miksi Eric käyttäytyy niin lapsellisesti. Kuka myös on Andy joka on täsmälleen yhtä täydellinen kaikessa kuin täydelliset geenit omaava Amy. kaikki käy hyvin mutkikkaaksi ja pian koko leirikunta on vaarassa...
Kirjat > Lapsinero

Amyn poikaystävän Ericin luokalle tulee uusi oppilas toimittajien saattelemana, kahdeksanvuotias Adrian. Mutta mitä tämä pieni heiveröinen poika tekee kirjaston paloportailla ja mitä hänelle tehdään Superlahjakkaiden lasten klinikalla? Tästä Amy ottaa selkoa ja päätyykin vaaraan.
Kirjat > Amyn äiti

Amyllä menee hermo äitiinsä ja toivoo että hänellä olisi joku toinen huoltaja. Amyn toive toteutuu, kun Camilla Jaleski niminen nainen seuraa häntä. Seurattuaan tarpeeksi Camilla väittää olevansa Amyn äiti! Amy menee aivan sekaisin. Onko mahdollista, että pillerit olisivat tehneet Amystä erilaisen. Onko Amy Nancy Candlerin huostaan ottama kloonityttö vai jonkun aivan ventovieraan ihmisen tytär?
Kirjat > Kuume

Amyn koulun lähelle rakennetaan nuorisoklubi. Amy saa myös reiät korviinsa. Ensimmäisen kerran ollessaan nuorisoklubilla Amy pyörtyy ja joutuu koomaan. Amyn poikaystävä Eric vajoaa alas ja kutsuu koomaekspertin tutkituttamaan Amyn. Tasha ei salli sitä vaan tulee Amyn paikalle. Mistä Amyn kooma johtuu, rei’istä vai nuorisoklubista?
Kirjat > Syytetty

Amyn salaisuus on paljastunut! Amyn pahin kilpasisko Jeanine Bryant on saanut selville Amyn alkuperän ja kiristää nyt Amya tekemään kuten haluaa, tai muuten hän kertoisi kaikille skandaalilehdille Amyn alkuperästä. Tähän Amy ei suostu ja yrittää puhua järkeä itsepäiselle tytölle,  mutta ei onnistu ja juoksee vessaan itkemään ja miettimään mitä tehdä. Sillä välin joku työntää Jeaninen alas portaista ja hän joutuu koomaan. Amya syytetään asiasta, vaikka hän onkin viaton. Amy selvittää, kuka työnsi tytön alas portaista…
Kirjat > Kolmastoista Amy

Amy menee ystäviensä kanssa tivoliin. Siellä Tasha haluaa, että Amy menee hänen kanssaan ennustajaeukolle. Ennustajaeukko antaa Amylle arvoituksen: ”tapaat aikojen takaa muukalaisen, jonka nähtyäsi tiedät kuka tämä on”. Amy epäili, että ennustajaeukko tarkoitti jotain komeaa muukalaista, mutta saakin pian arvoituksen ratkaistua: toinen Amy! Amy selvittää tämän henkilöllisyyden. Amyn äiti kertoo tämän olevan taidoton 13. Kolmastoista? eikö Amyja ollutkaan 12. Pian kaikki muuttuu mutkikkaaksi ja molemmat ovat pahassa pulassa…
Kirjat > Amy Pariisissa

Amyn äiti Nancy joutuu menemään työmatkalle. Eikä matkan kohde olekaan mikä tahansa paikka vaan Pariisi, valojen kaupunki. Nancy ei voisi ottaa Amyä mukaan, vaan pyytäisi naapuriaan ja läheistä ystäväänsä Monicaa amylle lapsenvahdiksi. Amy saa hankittua itselleen ja Monicalle liput. Pariisissa Amy tapaa tutun, liiankin tutun henkilön. Annie Perraultin, yhden kolmestatoista Amysta. Amy tapaa myös klooniveljensä Andyn ,mutta miksi tämä on kuin ei tuntisikaan häntä? Retki vie niin korkealle Eiffel-tornin huipulle, kuin maanalaisiin katakombeihinkin.
Kirjat > Sijainen

Amyn suosikkiopettaja ms.Weller on kadonnut ja sijaiseksi tullut opettaja ms.Heartshorn. Ms Heartshorn ottaa Amyn heti silmätikukseen ja huomauttelee tämän jokaisesta virheestä. Tämä on kauhean ilkeä Amylle. Mitä Amyn luokkakuva teki hänen laukussaan? Mitä tarkoitti Andyn faksaama kuva sydämestä, jonka keskellä on  nuoli/rasti? Oliko se varoitus ms.Heartshornista? Onko hän hyvä vai paha?
Kirjat > Alku

Amyn luokka saa rahastoonsa suuren lisäyksen ja he lähtevät rahoilla luokkaretkelle Washingtoniin. Amylle ja Nancylle tämä ei ole pelkkä luokkaretki, sillä projekti Kuunsirppi toteutettiin juuri siellä, Washingtonissa. Kirjassa kerrotaan myös tapahtumia projektin luomisajoista. Kirjassa selviää myös Neilin, Nancyn hyvin sairaan veljen surullinen kohtalo. Minkä petoksen Nancyn ystävä, Calvin on tehnyt?
Kirjat > Mallioppilaat

Parksiden oppilaat alkavat käyttäytyä kummasti: meteli luokkahuoneessa on poissa, kukaan ei lunttaa kokeessa, oppilaat muistavat läksyt. Kaikki ovat täydellisiä, liian täydellisiä. He eivät tee mitään muuta paitsi katsovat ällöttävää teinisaippuaoopperaa ja imeskelevät inhottavan makuisia suklaakuulia. Mikä ihme kaikkia vaivaa? Sen Amy aikoo selvittää!
Kirjat > Paljon onnea, Amy

Amyn herätessä syntymäpäivänsä aamuna, kaikki tuntuu oudolta. Sitten hän huomaa olevansa 22-vuotias nainen. Hänet viedään sairaalaan tutkittavaksi mutta hän tylsistyy. Amy päättää karata sairaalasta, näkee Max-nimisen pojan ja menee töihin lastenhoitokotiin. Mutta orpokodissa on jokin pahasti vialla…
Kirjat > Puuttuvat palat

Parksidessa tapahtuu kummia: laulaja ei osaa laulaa, juoksija hengästyy parin metrin jälkeen ja kitaran soittaja ei osaa soittaa kitaraa. Uutisreportterit syyttävät pahamaineista Chris Skinneriä ja temppuilijoita. Amy ei yhtään epäilisi temppuilijoiden kykyjä, mutta suurin arvoitus on kuinka vain lauluääni katoaa? Ei puhe. Amy tutustuu Chrisiin eikä tämä vaikuta roistolta, vaan on mukava. Juoni tihenee ja kykyjen viejä onkin yllättävä.
Kirjat > Paratiisisaari

Amy saa Chrisiltä viestin jossa hänet pyydetään ihanalle eväsretkelle jollekin salaperäiselle saarelle. Kuulostaa ihanalta ja Amy päättää lähteä. Kun Amy nousee laivaan hän huomaa olevansa yksin ja väsynyt. Viiden tunnin unien jälkeen laiva on ajautunut rannalle. Amy saa huomata, ettei olekaan yksin, kaikki muut kloonitytöt ja -pojat ovat siellä! Paitsi kolmas maalaistyttö, joka kuoli kohtaamisessa sairaalassa. Hänen tilallansa onkin Aly, ainoa Amy jolla ei ole voimia. Heidän pitää selviytyä vaarallisista kokeista. Mikä on saarella olon oikea tarkoitus?
Kirjat > Näkijä

Amy on ystävänsä rantajuhlissa ,jossa häneen osui salama. Kykyjensä takia Amylle ei käynyt kuinkaan. Amy saa huomata ,että hän näkee tulevaisuuteen ja pystyy lukemaan ajatuksia.  Aluksi ennustajaeukkona oli mukavaa ,mutta Amy kykenee siten murskaamaan unelmia. Amy kertoi pistokokeiden tulosta ,mutta kertomattakin tulokset ovat loistavia. Miksi hän saa päänsärkyä uusista donitseista?
Kirjat > Isältä pojalle

Amyn uuden poikaystävän Chrisin kauan sitten kadonnut isä tulee tapaamaan Chrisiä. Amy ei luota Chrisin isään ja yrittää käännyttää Chrisin isäänsä vastaan. Amy ihmettelee miksi Chrisin isä pyytää poikaansa pitämään hyvää huolta terveydestään ,vaikka itse käytti huumeita. Amyn äidin Nancyn työpari tulee ja Nancylle se ei ole hyvä uutinen. Grace oli veljeillyt järjestön kanssa. Myös muiden lasten kauan sitten kadonneet vanhemmat tulevat katsomaan lapsiaan ja Amyn on saatava tietää, miksi? Vastaus onkin yllättävä.
Kirjat > Virtuaali-Amy

Amyllä meinaa mennä hermot uuteen peliin nimeltä Darklands. Amyn klooniveli Andy tulee tapaamaan tyttöä ja kertoo, että hänen ”isänsä” on töissä järjestössä. Andylla on myös muita uutisia:, kun he olivat paratiisisaarella, heidän päähänsä oli asennettu elektrodeja. Amy ihmettelee, minne Andy on kadonnut. Amy käy Chrisin luona. Siitä Amylle tulee loistava pakopaikka, jonne mennä ja jossa he ovat turvassa järjestöltä; Darklands. Miten kloonityttö pärjää virtuaalitodellisuuden vaaroissa?
Kirjat > Kaikki Andysta

Amyn klooni-veli, Andy sekä Chris, Amyn ystävä menevät Washingtoniin selvittämään tietoja projekti Kuunsirpistä ja järjestöstä. Jokin meni pieleen, kun he menivät järjestön päämajaan ja Chris vangittiin. Andy saa tietää, että hänen Brad-enonsa kuuluu järjestöön. Kirjassa kerrotaan myös Eve Carringtonin menneisyydestä. Mikä yhteys Evellä on Amyyn ja missä Eve oleilee nyt?
Kirjat > Kloonisota

Amy saa viestin Amy numero viidenneltä, jossa häntä pyydetään menemään ostarille aurinkolasit päässään. Ostarilla Amy tapaa muut Amyt, ja jopa Alyn ja Andyt. Heidän suunnitelmanaan on mennä takaisin paratiisisaarelle pelastamaan muut Amyt ja Andyt. Miksi Amy New Yorkista käyttäytyy kummallisesti? Kirjassa selviää myös kuka on Andyjen ”isä” ja kuka on Amyjen ”äiti”.
Kirjat > Amyn kohtalo

Replica-sarjan päätösosa. Pahantahtoinen järjestö on ajanut Amya takaa 23:n kirjan verran. Amy on jo aikuisuuden kynnyksellä ja muiden kloonien lailla menettämässä ihmeelliset kykynsä. Hän huomaa sen, kun hänen lapaluussaan ollut kuunsirppimerkki alkaa haalistua. Hän saa kokeesta kahdeksikon, joka olisi muuten hyvä, mutta Amylle sellainen ei ollut normaalia. Lopulta hän käy ihmelapsi Adrianin luona, joka osoittautuu järjestön apuriksi. Lopulta hänen geeninsä erikoistuvat ja Amysta tulee supersankari, joka kykenee lentämään. Hän pelastaa mm. uponneen laivan matkustajat. Adrian joutuu koulukotiin ja Andy saa tyttöystävän, nimeltään Alice, jonka hän tapasi fysiikan luennolla.
Doni (kirjain)

Doni (asomtavruli Ⴃ, nuskhuri ⴃ, mkhedruli დ) on 1. kirjain georgian kolmessa kirjaimistossa.
Doni äännetään yleensä /d/:nä.
Kirjoitetaan

| asomtavruli | nuskhuri | mkhedruli |
| --- | --- | --- |
Tietokonemerkistössä

| asomtavruli | nuskhuri | mkhedruli |
| --- | --- | --- |
| U+10A3 | U+2D03 | U+10D3 |
Kirjallisuutta

Mchedlidze, T. (1) The restored Georgian alphabet, Fulda, Germany, 2013
Mchedlidze, T. (2) The Georgian script; Dictionary and guide, Fulda, Germany, 2013
Machavariani, E. Georgian manuscripts, Tbilisi, 2011
The Unicode Standard, Version 6.3, (1) Georgian, 1991-2013
The Unicode Standard, Version 6.3, (2) Georgian Supplement, 1991-2013
Kalenterimies

| Kalenterimies |
| --- | --- |
Luoja(t):  Bill Finger, Sheldon Moldoff
Kustantamo:  DC Comics
Ensiesiintyminen:  Detective Comics #259 (syyskuu 1958)
Henkilötiedot
Oikea nimi:  Julian Gregory Day
Pituus:  180 cm
Paino:  88 kg
Kalenterimies (Calendar Man) siviilinimeltään Julian Gregory Day on DC Comicsin kustantaman sarjakuvan hahmo ja yksi Batmanin vastustajista. Hahmon ensiesiintyminen tapahtui Detective Comics #259 -sarjakuvassa vuonna 1958. Kalenterimies tunnetaan siitä, että hän tekee rikoksensa tärkeinä päivämäärinä.